Universitato de Raĝŝaho

La Universitato de Raĝŝaho (ankaŭ nomata Raĝŝaha Universitato, akronime RU; bengale রাজশাহী বিশ্ববিদ্যালয়, Rājaśāhī biśbabidyālaẏa) estas ŝtata universitato en Raĝŝaho, la tria plej granda urbo en Bangladeŝo. Ĝi estis fondita en 1953 kaj estis unu el du universitatoj en tio, kio tiam estis Orienta Pakistano. Hodiaŭ, ĝi estas la dua plej granda universitato en Bangladeŝo post la Universitato de Dako. La 59 fakoj de la universitato estas organizitaj en 12 fakultatojn. Ĝi estas unu el la kvar aŭtonomaj universitatoj laŭ la leĝo (1973) de Bangladeŝo. La universitato situas sur la kampuso Motihar (3 km²), en la koro de la urbo Raĝŝaho. Kun 25 000 studentoj kaj preskaŭ 1 000 fakultatanoj, ĝi estas unu el la plej grandaj universitatoj en Bangladeŝo. La universitato estas rangita tria en la Bangladeŝa Universitata Rangotabelo en 2017. Organizo Universitato Rajshahi havas entute 59 fakojn sub 12 fakultatoj. Fakultato de Artoj Fakultato de Scienco Fakultato de Inĝenierarto Fakultato de Agrikulturo Fakultato de Komercaj Studoj Fakultato de Sociaj Sciencoj Fakultato de Juro Fakultato de Biologio Fakultato de Tersciencoj Fakultato de Fiŝkaptado Fakultato de Belartoj Fakultato de Veterinaraj kaj Bestosciencoj La universitato havas 4 filiigitajn registarajn altlernejojn, 6 inĝenierajn altlernejojn, kaj 6 agrikulturajn altlernejojn/institutojn; el kiuj 2 estas registaraj kaj 12 estas privataj. Ekzistas ankaŭ 6 pli altaj esplorinstitutoj. Pli altaj esplorinstitutoj: Instituto de Bangladeŝaj Studoj Instituto de Biologiaj Sciencoj Instituto de Komercadministrado Instituto de Mediaj Sciencoj Eduka kaj Esplorinstituto Instituto de la Angla kaj Aliaj Lingvoj Registaraj altlernejoj filiigitaj al RU: Rajshahi Kolegio Rajshahi Registara Urba Kolegio Rajshahi Registara Virina Kolegio Rajshahi Nova Registara Grada Kolegio Galerio Referencoj Eksteraj ligiloj Oficiala retejo